b'\n_START_ARTICLE_\nSf\xc3\xa2ntul Ioan Iacob Rom\xc3\xa2nul de la Hozeva\n_START_PARAGRAPH_\nSf\xc3\xa2ntul Ioan Iacob Rom\xc3\xa2nul de la Hozeva (n. 23 iulie 1913, P\xc4\x83ltini\xc8\x99, Boto\xc8\x99ani \xe2\x80\x93 5 august 1960),  este un sf\xc3\xa2nt \xc3\xaen Biserica Ortodox\xc4\x83 Rom\xc3\xa2n\xc4\x83._NEWLINE_A intrat \xc3\xaen M\xc4\x83n\xc4\x83stirea Neam\xc8\x9b \xc3\xaen 1936._NEWLINE_Dorind via\xc8\x9b\xc4\x83 ascetic\xc4\x83, monahul Ioan a plecat \xc3\xaen \xc8\x9aara Sf\xc3\xa2nt\xc4\x83, unde a tr\xc4\x83it doi ani \xc3\xaentr-o pe\xc8\x99tera din pustia Iordanului, apoi opt ani \xc3\xaen lavra Sf\xc3\xa2ntul Sava de pe Valea Chedronului._NEWLINE_Av\xc3\xa2nd bune cunostin\xc8\x9be medicale, \xc3\xaengrijea c\xc4\x83lug\xc4\x83rii bolnavi, fiind \xc3\xaen acela\xc8\x99i timp bibliotecar \xc8\x99i ghid.\n_START_SECTION_\nFamilia\n_START_PARAGRAPH_\nPe nume real Ilie Iacob, a fost fiul lui Maxim \xc8\x99i al Ecaterinei, a\xc8\x99a cum a fost trecut \xc3\xaen registrele bisericii din P\xc4\x83ltini\xc8\x99 la botez, \xc8\x99i a fost singur la p\xc4\x83rin\xc8\x9bi.A r\xc4\x83mas orfan de mic de am\xc3\xa2ndoi p\xc4\x83rin\xc8\x9bi \xc8\x99i a fost crescut de o bunic\xc4\x83. A urmat primii ani de \xc8\x99coal\xc4\x83 \xc3\xaen satul natal, apoi gimnaziul la Lipcani (Hotin) \xc8\x99i liceul la Cozmeni-Cern\xc4\x83u\xc8\x9bi.\n_START_SECTION_\nLa M\xc3\xa2n\xc4\x83stirea Neam\xc8\x9b\n_START_PARAGRAPH_\nLa 8 aprilie 1936, noul stare\xc8\x9b, arhimandritul Valerie Moglan (viitor arhiereu vicar la Ia\xc8\x99i), l-a tuns \xc3\xaen monahism, primind potrivit pravilei calug\xc4\x83re\xc8\x99ti, un nou nume, cel de Ioan. Na\xc8\x99 \xc8\x99i p\xc4\x83rinte duhovnicesc i-a fost ieromonahul Ioachim Sp\xc4\x83tarul, egumenul schitului Pocrov, unul din cunoscu\xc8\x9bii calug\xc4\x83ri moldoveni cu via\xc8\x9ba \xc3\xaembun\xc4\x83t\xc4\x83\xc8\x9bit\xc4\x83.\n_START_SECTION_\nLa Sf. Sava\n_START_PARAGRAPH_\nCu aprobarea mitropolitului Nicodim, \xc3\xaen noiembrie 1936, t\xc3\xa2n\xc4\x83rul monah s-a \xc3\xaendreptat, \xc3\xaempreun\xc4\x83 cu al\xc8\x9bi doi c\xc4\x83lug\xc4\x83ri, spre \xc8\x9aara Sf\xc3\xa2nt\xc4\x83. Dup\xc4\x83 doi ani petrecu\xc8\x9bi \xc3\xaen pustiu, ajunge la M\xc4\x83n\xc4\x83stirea "Sf\xc3\xa2ntul Sava\xe2\x80\x9d, unde sluje\xc8\x99te timp de opt ani.\n_START_SECTION_\nLa schitul rom\xc3\xa2nesc de la Iordan\n_START_PARAGRAPH_\n\xc3\x8en anul 1947 este hirotonit preot \xc3\xaen Biserica Sf\xc3\xa2ntului Morm\xc3\xa2nt \xc8\x99i este numit egumen la Schitul rom\xc3\xa2nesc cu hramul "Sf\xc3\xa2ntul Ioan Botezatorul\xe2\x80\x9c, din Valea Iordanului, pe care l-a condus p\xc3\xa2n\xc4\x83 \xc3\xaen anul 1952.\n_START_SECTION_\nLa Hozeva\n_START_PARAGRAPH_\n\xc3\x8en noiembrie 1952, Cuviosul Ioan Iacob Hozevitul, \xc3\xaempreun\xc4\x83 cu ucenicul s\xc4\x83u Ioanichie, a intrat \xc3\xaen ob\xc8\x99tea M\xc4\x83n\xc4\x83stirii Sf\xc3\xa2ntul Gheorghe Hozevitul din Pustiul Hozevei. \xc3\x8en vara urm\xc4\x83toare se retrage \xc3\xaentr-o pe\xc8\x99ter\xc4\x83, numit\xc4\x83 Chilia Sf\xc3\xa2nta Ana, care \xc8\x9binea de M\xc4\x83n\xc4\x83stirea "Sf. Gheorghe Hozevitul\xe2\x80\x9c. Aici \xc8\x99i-a petrecut ultimii ani, duc\xc3\xa2nd o via\xc8\x9b\xc4\x83 foarte aspr\xc4\x83. El m\xc3\xa2nca numai posmagi sau p\xc3\xa2ine cu ap\xc4\x83, ce le aducea fratele Constantin care era brutarul Patriarhiei din Ierusalim.\n_START_SECTION_\nMoartea\n_START_PARAGRAPH_\nSf\xc3\xa2ntul Ioan Iacob Hozevitul a decedat pe 5 august 1960, la v\xc3\xa2rsta de 47 de ani. A fost \xc3\xaenmorm\xc3\xa2ntat de Amfilohie, egumenul M\xc4\x83n\xc4\x83stirii Sf\xc3\xa2ntul Gheorghe, \xc3\xaen pe\xc8\x99tera care-l g\xc4\x83zduise \xc3\xaen ultimii ani de via\xc8\x9b\xc4\x83.'